biswa921/hiwiki-latest-pages-articles-raw huggingface dataset:
वेदी

वैदिक एव स्मार्त कर्म के लिए वेदी या वेदि का निर्माण अत्यावश्यक है। कर्मकांडीय अनुष्ठान के लिए एक निश्चित परिमाणम की शास्त्रानुसार परिष्कृत भूमि वेदी कहलाता है। इस वेदी में यज्ञपात्रों का स्थापन, यज्ञपशु का बंधन एवं अन्यान्य याज्ञिक कर्म अनुष्ठित होते हैं।

श्रौत परंपरा में वेदी के विषय में अनेक विशिष्ट तथ्य मिलते हैं। यथा स्फ्य (खड्ग की आकृति वाला अस्त्र जो खदिर वृक्ष से बनाया जाता है, जिसका प्रमाण १ अरत्नि = २४ अंगुल है; १ अंगुल = इंच) से भूमि खोदने, तृण को हटाने और शुद्ध पांशु लाकर वेदी का निर्माण करने का निर्देश है।

वेदी अनेक आकृतियों की होती है। अग्निहोत्र दर्शपूर्णमास के लिए एक ही वेदी बनाई जाती है, जबकि चातुर्मांस यज्ञांतर्गत वरुणप्रधास में दो वेदियाँ होती हैं। यज्ञकर्मानुसार वेदी का स्थान निश्चित होता है, यथा - आह्वनीय अग्नि के पूर्व में, निरूढ पशुबंध यज्ञ की वेदी बनाई जाती है, जबकि दर्शपूर्णमास में अग्नि के पश्चिम में। वेदी का परिमाण भी यज्ञकर्म के भेद के अनुसार विभिन्न प्रकार का होता है। एक ही यज्ञ की वेदियाँ विभिन्न श्रौतसूत्रों के अनुसार कुछ विभिन्न रूपों से बनाई जाती हैं। आपस्तबानुसारी जहाँ वेदी को गार्हत्याग्नि से कुछ दूर बनाते हैं, वहाँ सत्याषाढानुसारी वेदी को अग्नि के पास ही बनाते हैं।

श्रेणी:वैदिक कर्मकाण्ड
शंघाई पुडोंग अन्तर्राष्ट्रीय विमानक्षेत्र

शंघाई पुडोंग अन्तर्राष्ट्रीय विमानक्षेत्र   () चीन के बड़े शहर शंघाई को सेवा देने वाला प्रधान अन्तर्राष्ट्रीय विमानक्षेत्र एवं एशिया के लिये एक बड़ा विमानन केन्द्र है। नगर का दूसरा विमानक्षेत्र है, शंघाई हॉन्गकियाओ अन्तर्राष्ट्रीय विमानक्षेत्र, जो मुख्यतः अन्तर्देशीय उड़ानों को वहन करता है। पुडोंग विमानक्षेत्र नगर से लगभग  पूर्व दिशा में स्थित है और  क्षेत्र में विस्तृत है। यह पुडोंग क्षेत्र की तटरेखा के समीपस्थ है।

यह विमानक्षेत्र एयर चाइना के लिये प्रधान अन्तर्राष्ट्रीय हब एवं चाइना ईस्टर्न एयरलाइंस एवं शंघाई एयरलाइंस के लिये मुख्य हब है। इनके अलाव भी यह कुछ निजी वायुसेवाओं जैसे डीएचएल एविएशन, जुनेयाओ एयरलाइंस, स्प्रिंग एयरलाइंस एवं यूपीएस एयरलाइंस आदि के लिये हब का कार्य करता है। डीएचएल का हब जो जुलाई २०१२ में आरंभ हुआ था, एशिया का सबसे बड़ा एक्स्प्रेस हब है।

पुडोंग विमानक्षेत्र में दो प्रमुख यात्री टर्मिनल हैं, जो दोनों ओर से तीन समानांतर उड़ानपट्टियों से घिरे हुए हैं। वर्ष २०१५ तक एक तृतीय टर्मिनल भी नियोजित है। इनके अलावा एक उपग्रह टर्मिनल, २ अतिरिक्त उड़ानपट्टियाँ भी नियोजित हैं जो मिलकर यहां की यात्री क्षमता को ६ करोड़ से ८ करोड़ यात्री प्रतिवर्ष तक पहुंचा देंगे। इनके अलावा माल यातायात क्षमता ६० लाख टन की हो जायेगी।Shanghai Airport reports profit growth, despite big investments in massive new facilities at Pudong – China Airlines, Airports and Aviation News . Chinaaviation.aero (2008-03-11). Retrieved on 2011-01-22.

 सन्दर्भ 

 बाहरी कड़ियाँ 

 शंघाई विमानक्षेत्र, आधिकारिक जालस्थल
 Airliners.Net पर शंघाई पुडोंग अन्तर्राष्ट्रीय विमानक्षेत्र के चित्र
 
 

श्रेणी चीन के विमानक्षेत्र

श्रेणी:शंघाई
श्रेणी:शंघाई पुडोंग अन्तर्राष्ट्रीय विमानक्षेत्र
श्रेणी:शंघाई के विमानक्षेत्र
नरिता अन्तर्राष्ट्रीय विमानक्षेत्र

is an international airport जापान के ग्रेटर टोक्यो एरिया को सेवा देने वाला अन्तर्राष्ट्रीय विमानक्षेत्र है। यह टोक्यो स्टेशन से  पूर्व में एवं नरिता स्टेशन से  पूर्व- दक्षिणपूर्व में नरिता नामक शहर में, शिबायामा के निकट स्थित है।

नरिता जापान से जाने वाले और जापान को आने वाले अधिकतम अन्तर्राष्ट्रीय यात्री परिवहन को सुलभ कराता है और एशिया एवं अमरीका के बीच एक प्रधान कनेक्शन बिन्दु है। वर्ष २००७ में यहां से 35,478,146 यात्रियों का आवागमन हुआ। यह जापान का दूसरा व्यस्ततम, यहां का व्यस्ततम माल यातायात हब, एवं विश्व का नौवां व्यस्ततम माल यातायात हब है। यह जापान के ध्वजवाहिका वायुसेवा जापान एयरलाइंस के संग संग ऑल निप्पन एयरवेज़, *निप्पन कार्गो एयरलाइंस तथा अन्य निम्न-लागत वायुसेवाएं जैसे एयरएशिया जापान एवं जेटस्टार जापान के लिये प्रधान हब है। इनके अलावा यह डेल्टा एयरलाइंस एवं यूनाइटेड एयरलाइंस के लिये एशियाई हब का भी कार्य करता है। जापानी विधि के अन्तर्गत्त यह एक प्रथम श्रेणी विमानक्षेत्र वर्गीकृत है।

इस विमानक्षेत्र का पूर्व नाम २००४ तक न्यू टोक्यो इन्टर्नेशनल एयरपोर्ट  (新東京国際空港 शिन-तोक्यो कोकुसई कूको) था, किन्तु इसे प्रायः "टोक्यो नरिता" ही कहा जाता था, हालांकि इसका आधिकारिक नामकरण इसे एक अन्य विमानक्षेत्र टोक्यो अन्तर्राष्ट्रीय विमानक्षेत्र, जिसे प्रायः "टोक्यो हनेदा" कहते हैं, से अलग पहचान (नाम) देने के उद्देश्य से किया गया था।

इन्हें भी देखें
 1985 नारिता अंतरराष्ट्रीय हवाई अड्डा बमबारी

 सन्दर्भ 

 बाहरी कड़ियाँ 

 नरिता अन्तर्राष्ट्रीय विमानक्षेत्र गृह पृष्ठ (होमपेज)
 नरिता अन्तर्राष्ट्रीय विमानक्षेत्रप्रीमियम कॉन्सियर्ज होमपेज

 यात्रा मार्गदर्शिका 
 

श्रेणी:जापान के विमानक्षेत्र
श्रेणी:टोक्यो
श्रेणी:नरिता अन्तर्राष्ट्रीय विमानक्षेत्र
बहुकोशिकीय जीव

thumb|230px|सी एलेगेन्स नामक रेंगने वाला एक छोटा जीव जिसकी कोशिकाओं को रंगा गया है (हर लाल बिंदु एक कोशिका का केन्द्रक/न्यूक्लियस है) 
बहुकोशिकीय जीव (multicellular organism) वह जीव होते हैं जिनमें एक से अधिक कोशिकाएँ (सेल) हों। बहुकोशिकीय जीव बनाने के लिए इन कोशिकाओं को एक-दूसरे को पहचानकर जुड़ जाने की ज़रुरत होती है। बिना सूक्ष्मबीन (माइक्रोस्कोप) के दिख सकने वाले लगभग सभी जीव बहुकोशिकीय होते हैं और केवल लगभग एक दर्ज़न ही एककोशिकीय जीव हैं जो बिना सूक्ष्म्बीन के दिख सकें। ऐसे भी कुछ जीव हैं, जैसे कि डिक्टियोस्टीलियम (Dictyostelium) जो अलग-अलग परिस्थितियों में कभी एककोशिकीय और कभी बहुकोशिकीय होते हैं।Self and Nonself (Advances in Experimental Medicine and Biology), Carlos López-Larrea, pp. 137, Springer, 2012, ISBN 978-1-4614-1679-1, ... Dictyostelium belongs to a group of eukaryotes named Amoebozoa. This organism is particularly interesting from an evolutionary point of view because it transitions from a unicellular to a pluricellular stage during its life cycle ...

 इन्हें भी देखें 
 कोशिका
 एककोशिकीय जीव

 सन्दर्भ 

श्रेणी:जीव विज्ञान
श्रेणी:क्रम-विकास
एककोशिकीय जीव

thumb|230px|वलोनिया वेंट्रिकोसा नामक शैवाल (ऐल्गी) एककोशिकीय सबसे बड़े एककोशिकीय जीवों में से है
एककोशिकीय जीव (unicellular organism) वह जीव होते हैं जिनमें केवल एक ही कोशिका (सेल) हो। इनके विपरीत बहुकोशिकीय जीवों में एक से अधिक कोशिकाएँ होती हैं। अधिकतर एककोशिकीय जीवों को देखने के लिए सूक्ष्म्बीन (माइक्रोस्कोप) की ज़रुरत होती है हालांकि लगभग एक दर्ज़न एककोशिकीय जीव ऐसे भी हैं जिन्हें सीधा आँख से देखा जा सकता है। ऐसे भी कुछ जीव हैं, जैसे कि डिक्टियोस्टीलियम (Dictyostelium) जो अलग-अलग परिस्थितियों में कभी एककोशिकीय और कभी बहुकोशिकीय होते हैं।Self and Nonself (Advances in Experimental Medicine and Biology), Carlos López-Larrea, pp. 137, Springer, 2012, ISBN 978-1-4614-1679-1, ... Dictyostelium belongs to a group of eukaryotes named Amoebozoa. This organism is particularly interesting from an evolutionary point of view because it transitions from a unicellular to a pluricellular stage during its life cycle ...

 इन्हें भी देखें 
 कोशिका
 बहुकोशिकीय जीव

 सन्दर्भ 

श्रेणी:जीव विज्ञान
श्रेणी:सूक्ष्मजैविकी
श्रेणी:क्रम-विकास
सिंगापुर चांगी अन्तर्राष्ट्रीय विमानक्षेत्र

सिंगापुर चांगी विमानक्षेत्र  , चांगी अन्तर्राष्ट्रीय विमानक्षेत्र , या मात्र चाम्गी विमानक्षेत्र , सिंगापुर का मुख्य विमानक्षेत्र है। दक्षिण पूर्व एशिया में एक प्रधान विमानन केन्द्र के रूप में यह विमानक्षेत्र चांगी व्यापारिक केन्द्र से लगभग  उत्तर-पूर्व दिशा मेंAerodrome Geographical and Administrative Data, Services and Facilities  and Meteorological Information and Runway Physical Characteristics   विस्तार में स्थित है।

विमानक्षेत्र का संचालन एवं प्रबंधन चांगी एयरपोर्ट समूह द्वारा होता है। यह [सिल्कएयर]], सिंगापुर एयरलाइंस, सिंगापुर एयरलाइंस कार्गो, स्कूट, एवं टाइगर एयरवेज़, वैलुएयर एवं जेट्ट8 एयरलाइंस के लिये गृह आधार (होम बेस) का कार्य भी सुलभ करता है। मार्च २०१२ के अनुसार चांगी विमानक्षेत्र १०० वायुसेवाओं क एलिये सुलभ है जो साप्ताहिक 6,100 उड़ानों द्वारा सिंगापुर को विश्व के ६० देशों के २२० शहरों से जोड़ती हैं। इसके अलावा यह विमानक्षेत्र क्वांन्टाज़ के लिये द्वितीयक हब है, जो सिंगापुर को ऑस्ट्रेलिया से यूरोप के बीच कंगारू मार्ग के लिये प्रमुख विराम केन्द्र का उद्देश्य हल करता है। क्वान्टाज़ इस विमानक्षेत्र से चलने वाली सबसे बड़ी वायुसेवा है जो २० लाख यात्री वार्षिक आवागमन संपन्न करती है। यह विमानक्षेत्र जहां २८,००० से अधिक कर्मचारी कार्यरत हैं, सिंगापुर की अर्थव्यवस्था को एक महत्त्वपूर्ण सहायक है और S$45 लाख का लाभ सुलभ कराता है। 

चांगी विमानक्षेत्र में ३ यात्री टर्मिनल हैं जिनकी संयुक्त यात्री क्षमता ६.६ करोड़ प्रतिवर्ष है। टर्मिनल १ १९८१ को आरंभ हुआ था, जिसके बाद १९९० में टर्मिनल २ तथा २००८ में टर्मिनल ३ से प्रचालन सुलभ हुआ था। २६ मार्च २००६ को एक बजट टर्मिनल भी आरंभ हुआ था जो २५ सितंबर २०१२ को बंद हो गया, तथा यहां अब २०१७ तक तैया होने वाले टर्मिनल ४ का कार्य प्रगति पर है।

 सन्दर्भ 

 बाहरी कड़ियाँ 

 सिंगापुर चांगी विमानक्षेत्र  -- आधिकारिक जालस्थल
 सिंगापुर चांगी अन्तर्राष्ट्रीय विमानक्षेत्र JetQuay CIP टर्मिनल आधिकारिक जालस्थल
 
 

 सन्दर्भ 

 
श्रेणी:चांगी
श्रेणी:सिंगापुर में विमानक्षेत्र
सर शिवसागर रामगुलाम अन्तर्राष्ट्रीय विमानक्षेत्र

सर शिवसागर रामगुलाम अन्तर्राष्ट्रीय विमानक्षेत्र  , एसएसआर एयरपोर्ट, मॉरीशस का प्रमुख विमानक्षेत्र है। यह राजधानी पोर्ट लुई से  दक्षिण-पूर्व दिशा में स्थित है। यहां का पूर्व नाम 'प्लैसान्स विमानक्षेत्र ' था, जिसे मारीशस के राष्ट्रपिता सीवूसागर रामगुलाम की स्मृति में उनके नाम पर रखा गया है। यह विमानक्षेत्र एक क्षेत्रीय हब का कार्य करता है और यहां से अफ़्रीका, यूरोप एवं एशिया के विभिन्न गंतव्यों को सीधी उड़ानें उपलब्ध हैं। इनके अलावा यह देश की राष्ट्रीय वायुसेवा एयर मारीशस का होम-बेस भी है। यहां एक नया यात्री टर्मिनल भवन एवं एक समानांतर टैक्सीमार्ग निर्माण कार्य प्रगति पर है और अप्रैल २०१३ तक पूर्ण होने की आशा है।

 सन्दर्भ 

 बाहरी कड़ियाँ 
 मारीशस के विमानक्षेत्र
 एयर मारीशस
 नागर विमानन विभाग
 
 

I

श्रेणी:मॉरीशस के विमानक्षेत्र
श्रेणी:पोर्ट लुई
सोमेश्वर तृतीय

सोमेश्वर तृतीय (शासनकाल ११२६ - १३३८ ई) पश्चिमी चालुक्य शासक थे। वे विक्रमादित्य चतुर्थ एवं रानी चन्दलादेवी के पुत्र थे। वे साहित्य में अभिरुचि के लिए प्रसिद्ध हैं। उनका मानसोल्लास नामक संस्कृत ग्रन्थ बहुत प्रसिद्ध है। 

सोमेश्वर तृतीय ने होयसला शासक विष्णुवर्धन के आक्रमण को विफल कर दिया। उन्होने 'त्रिभुवनमल्ल', 'भूलोकमल्ल' और 'सर्वाज्ञाभूप' आदि पदवियाँ ग्रहण की थी।

श्रेणी:भारत के शासक
पांपेई

300px|right|thumb|पंपेई के रोमनकालीन भग्नावशेष 
पांपेई (Pompei) दक्षिणी इटली के नेप्लीज (Naples) प्रान्त का एक नगर और कम्यून है। यह प्राचीन रोमकालीन भग्नावशेषों (ruins) के लिए प्रसिद्ध है। वर्ष २०१० में यहाँ की जनसंख्या 25,671 थी।

 परिचय 
पांपेई विस्यूवियस ज्वालामुखी पर्वत के पादप्रदेश में पर्वत से एक मील दूर नेपल्ज़ के निकट इटली के कैपेन्या प्रदेश का प्राचीन नगर एवं बंदरगाह है। पहले उन्नत बंदरगाह के अतिरिक्त यह संपन्न पोताश्रय भी था। पांपेइ पहली शताब्दी में ही व्यापक जनसंख्या सहित एक प्रसिद्ध स्थान हो गया था, लेकिन ६३ ई. में आए विशाल भूकंप ने इसे नष्ट कर दिया और नगरवासी अभी इसकी मरम्मत भी नहीं कर पाए थे कि ७९ ई. के विस्यूवियस के भयंकर उद्गार ने इस नगर एवं इसके साथ हरक्यूलेनियम और स्टैविया को भी मलबे के अंदर ढक दिया। अब नगर का पुनर्निर्माण असंभव था अत: यह नीला राज्य से मिला दिया था। 

डोमेनिको फांटेना (Domenico Fontana) नामक वास्तुविद ने यहाँ के कुछ खंडहरों एव शिलालेखों (१५९४-१६०० ई.) का पता लगाया। पहले यह नगर एक दीवार से घिरा था। नगर का विस्तार दो मील के घेरे में था। सड़के सीधी थीं। थरमेइ यहाँ का प्रमुख भवन था। १७६३ ई. से इस प्राचीन नगर की क्रमबद्ध खुदाई होती चली आ रही है। सन् १८६१ से लेकर अब तक इटली की सरकार द्वारा खुदाई कार्य हो रहा है। सुविधानुसार इस नगर को छह या नौ भागों में बाँट दिया गया है। तथा पुन: इन्हें खंडों में बाँटकर फाटकों, सड़कों एवं भवनों का नामकरण सुविधानुसार किया गया है। सड़कों, पगडंडियों, मूर्तियों से सुशोभित निजी भवनों, साधारण दूकानों तथा कालाकारों के गुहों की योजनाओं से उस समय के नगरनिवासियों की आदतों और कार्यकलापों का विस्तारपूर्वक पता चलता है। 

लेखों से पला चलता है कि उस समय नगर में ओस्कान (Oscan) एवं ग्रीक मुख्य निवासी थे तथा यहूदी (Jews) भी रहते थे। अस्थिपंजरों की खोज से पता चला है कि ७९ई. के उद्गार में केवल नगर में २,००० व्यक्ति मरे थे। मुख्य बाजार ४६७ फुट लंबा तथा १२६ फुट चौड़ा था, तथा यह नागरिक जीवन एवं कार्यशीलता का केंद्र था। मुख्य बाजार के निकट ही जुपिटर, जूनो, मिनर्वा या कैपिटोलियम मंदिरों के अतिरिक्त पाँच अन्य मंदिरों के भी अवशेष मिले हैं। यहाँ छठी शताब्दी ईसा पूर्व का एक बहुत ही आकर्षक एवं अपूर्ण ग्रीक मंदिर मिला है। ग्रोमा (Groma, एक यंत्र जिससे रोम निवासी सर्वेक्षण करते थे) का अवशेष भी मिला है। भवन एव ग्रामगृह रोमन कला की दुर्लभता और सुंदरता का उदाहरण प्रस्तुत करते हैं। यहाँ सर्जनों, मूर्तिकारों, लोहारों आदि के आवास मिले हैं, जहाँ बहुत से औजार तथा यंत्र भी रखे हुए थे। यहाँ की कांस्यमूर्तियों की नेपल्ज़ के संग्रहालय में रखा जाता रहा है लेकिन अब यहीं इनके रखवाने की व्यवस्था की गई है। पांपेइ की कला परिवर्तनशील शैली की है (शुद्ध ग्रीक शैली से लेकर रोमन राज्य तक)। इनमें सबसे बड़ा दोष निम्नकोटि की समग्री का प्रयोग है। सामान्यत: लावा या ज्वालामुखी चट्टान या सारनो (Sarno) चूना पत्थर का प्रयोग हुआ है। कहीं कहीं ही संगमरमर लगे हैं।

 बाहरी कड़ियाँ 
 Official website
 Pompeii Travel Guide from Wikivoyage
 Pompei Tourism Info
 Official tour guides of Pompei
 Photo Gallery by Leonardo Bellotti 

श्रेणी:इटली
सेंट बर्नार्डस अस्पताल

सेंट बर्नार्डस अस्पताल या सेंट बर्नार्डस हॉस्पिटल () ब्रिटिश प्रवासी शासित प्रदेश जिब्राल्टर में स्थित एमात्र नागरिक जनरल अस्पताल है। 1999 में भूतपूर्व स्वास्थ्य मंत्री कीथ अज़पर्डाए के सुझाव के पश्चात 8 जुलाई 2002 में अस्पताल के निर्माण की परियोजना शुरू हुई थी। अस्पताल में इकीसवी सदी के एक आधुनिक अस्पताल के अनुरूप सुविधाएँ हैं। सेंट बर्नार्डस अस्पताल चार विभिन्न ज़ोन में बटा हुआ है तथा इसके प्रथम ज़ोन में जिब्राल्टर हैल्थ अथोरिटी प्रशासन और मुख्य कार्यकारी अधिकारी के कार्यालय हैं।

 इतिहास 
अगस्त 1999 में उस समय के जिब्राल्टर सरकार के स्वास्थ्य मंत्री कीथ अज़पर्डाए ने यूरोपोर्ट के 1-4 ब्लॉकों को आधुनिक जनरल अस्पताल में परिवर्तित करने के शुरुआती मूल्यांकन का सुझाव रखा। परियोजना की शुरूआत 8 जुलाई 2002 के दिन हुई। इसके अंतर्गत यूरोपोर्ट की 1–4 इमारतों के अंदरूनी क्षेत्रों में मौलिक फेरबदल की गई जिस से इन संरचनाओं को एक आधुनिक अस्पताल का रूप दिया जा सके। 

 सुविधाएँ 
thumb|left|120px|मुख्य प्रवेशद्वार
सेंट बर्नार्डस अस्पताल में इक्कीसवी सदी के आधुनिक अस्पताल के अनुरूप सुविधाएँ मुहैया करी जाती हैं। रेडियोलोजी, विसंक्रमण और विकृतिविज्ञान विभागों व ऑपरेशन थिएटरों में नए उपकरणों का प्रयोग किया जाता है। अस्पताल के वार्ड एक, दो और चार बिस्तर वाली इकाईयों में बटे हुए हैं।

अस्पताल के सामने वाहन रैंप है जिस से मरीजो व विकलांगों को अस्पताल में प्रवेश करने में आसानी हो। एम्बुलैंसों के लिए अस्पताल के पीछे दुर्घटना और आपातकालीन परिस्थितियों के लिए विशेष प्रवेशद्वार है जिस से मरीजों व घायलों को जल्द से जल्द चिकित्सा सुविधा मिला सके।

अस्पताल प्रशासन ने सुरक्षा बढ़ाने के लिए अस्पताल के अंदर महत्वपूर्ण स्थानों जैसे मुख्य रिसेप्शन क्षेत्र और बाल चिकित्सा इकाई आदि पर सीसीटीवी कैमरे लगवा रखे हैं। 

अस्पताल में 200 से अधि बिस्तर हैं जो विभिन्न विभागों में विभाजित हैं। ये विभाग हैं: ऑर्थो आघात, प्रसूति, शल्य चिकित्सा, चिकित्सा और बाल चिकित्सा वार्ड, दो मुख्य ऑपरेटिंग थिएटर और एक बैक अप आपातकालीन थिएटर, हाइड्रोथैरेपी पूल के साथ एक पूर्ण पुनर्वास क्लीनिक, प्रातः शल्य चिकित्सा इकाई, हृदय पुनर्वास, दुर्घटना और आपातकालीन विभाग तथा नेत्र क्लिनिक। अस्पताल में एक आधुनिक मुर्दाघर भी है।

 अस्पताल संरचना 
सम्पूर्ण अस्पताल चार ज़ोन में बटा हुआ है: ज़ोन 1, ज़ोन 2, ज़ोन 3 व ज़ोन 4। ज़ोन प्रथम में जिब्राल्टर हैल्थ अथोरिटी प्रशासन और मुख्य कार्यकारी अधिकारी के दफ्तरों के साथ-साथ शल्य चिकित्सा वार्ड व मुख्य थिएटर आदि विभाग हैं। ज़ोन द्वितीय में अस्पताल प्रशासन के अपने दफ़्तर, विकृतिविज्ञान विभाग व रेडियोलोजी आदि विभाग हैं। ज़ोन तृतीय में स्कूल ऑफ़ हैल्थ, अपोहन, प्रसूति विभागों के साथ-साथ विक्टोरिया वार्ड, जॉन वार्ड आदि भी हैं। अंतिम इकाई चौथे ज़ोन में कैफिटेरिया, दवाखाने, रेनबो वार्ड आदि हैं। 
 
 सन्दर्भ 

 बाहरी कड़ियाँ 

 जिब्राल्टर हैल्थ अथोरिटी

श्रेणी:जिब्राल्टर के अस्पताल
श्रेणी:जिब्राल्टर की इमारतें और संरचनाएँ
कायान्तरण

thumb|230px|मछली जैसे मेंढक का बच्चा कुछ ही दिनों में कायांतरण करके मेंढक बन जाता है
कायान्तरण (अंग्रेज़ी: metamorphosis, मेटामोरफ़ोसिस) एक जीववैज्ञानिक प्रक्रिया है जिसमें किसी जानवर के पैदा होने के या अंडे से निकलने के बाद कोशिकाओं (सेल) की बढ़ौतरी से उसके शारीरिक ढाँचे में कम समय में बड़े परिवर्तन आ जाते हैं।A Wildlife Guide to Chile: Continental Chile, Chilean Antarctica, Easter Island, Juan Fernandez Archipelago, Sharon Chester, pp. 90, Princeton University Press, 2010, ISBN 978-0-691-12976-1, ... Butterflies and moths physically develop in a biological process called metamorphosis. This involves a conspicuous, relatively abrupt change in the insect's structure or form through cell growth and differentiation ... उदाहरण के लिए रेंगने वाली इल्ली (कैटरपिलर) कायांतरण करके उड़ने वाली तितली बन जाती है। इसी तरह से मेंढक का बच्चा (टैड्पोल) एक नन्ही मछली जैसा लगता है लेकिन कुछ ही दिनों में पूरी तरह परिवर्तित होकर मेंढक बन जाता है।Rivers and Ponds, Jeanne King, Ellen Krogman, pp. 66, Teacher Created Resources, 1997, ISBN 978-1-57690-114-4, ... Amphibians like the frog begin life as an egg. The egg hatches into a tadpole, a fish-like creature that soon loses its tail and grows arms, legs, and lungs. One day the tiny froglet is ready to leave the water, looking like a miniature version of its parent ...

 इन्हें भी देखें 
 जीव विज्ञान
 प्राणी
 कायान्तरण (भूविज्ञान) (Metamorphism)

 सन्दर्भ 

श्रेणी:विकासात्मक जीवविज्ञान
श्रेणी:प्राणी शारीरिकी
कैम्ब्रियाई विस्तार

thumb|230px|ओपाबिनिया के जीवाश्म (फ़ॉसिल​) मिलने से कैम्ब्रियाई विस्तार के अध्ययन में वैज्ञानिक रूचि बढ़ी
कैम्ब्रियाई विस्तार या कैम्ब्रियाई विस्फोट​ (Cambrian explosion) आज से लगभग 53 करोड़ साल पहले जानवरों के संघों में अचानक हुए विस्तार को कहते हैं। जीवाश्मों (फ़ॉसिल​) के अध्ययन से ज्ञात हुआ है कि आज से 58 करोड़ वर्ष से पहले ज़्यादातर जीव सरल थे और आमतौर पर एककोशिकीय थे जो कभी-कभी समूहों में एकत्रित हो जाया करते थे। इसके बाद के 7 से 8 करोड़ सालों में अचानक क्रम-विकास (एवोल्युशन) ने तेज़ी पकड़ी जिस से भारी संख्या में जातियाँ उभरनी और विलुप्त होनी शुरू हो गई और जल्दी ही जीवों में आज जैसे विविधता पैदा हो गई।Encyclopedia of Astrobiology, Ricardo Amils, José Cernicharo Quintanilla, Henderson James Cleaves, pp. 229, Springer, 2011, ISBN 978-3-642-11271-3, ... The Cambrian explosion was a major evolutionary radiation of organisms, notably multicellular animals (metazoans), that occurred during the Cambrian period (542–588 Ma). Pre-Cambrian fossils reveal a mainly microbial biota, with complex, large-bodied organisms only becoming conspicuous during the latest Proterozoic Eon (the Ediacaran biota) ...

इस प्राणियों के संघों (फ़ाय्लमों) के यकायक विस्तार को लेकर वैज्ञानिकों में बहुत विवाद रहा है। सन् 1840 के दशक तक जीवाश्मों के कैम्ब्रियाई काल में अचानक अस्तित्व में आ जाने की बात स्पष्ट हो चुकी थी। ऐसा होने के क्या कारण थे, यह उसी युग में आरम्भ क्यों हुआ और इसका प्राणियों के क्रम-विकास की प्रक्रिया में क्या अर्थ है - इन सभी बातों को लेकर बहस आज भी जारी है।Geological History of Britain and Ireland, pp. 153, John Wiley & Sons, 2012, ISBN 978-1-118-27403-3, ... The rapid subsequent emergence of most of the major phyla of organisms has been termed the Cambrian 'explosion of life'. The cause and significance of this outburst are the subjects of some debate ...

 इन्हें भी देखें 
 क्रम-विकास
 संघ (जीवविज्ञान)
 प्राणी

 सन्दर्भ 

श्रेणी:जीवाश्म
श्रेणी:क्रम-विकास
विस्तार
श्रेणी:जीवविज्ञान की अनसुलझी समस्याएँ
बनू सक़ीफ़

thumb|250px|६०० ईसवी में अरबी क़बीलों का विस्तार जिसमें थ़क़ीफ़​ भी देखे जा सकते हैं
बनू सक़ीफ़ या बनू थ़क़ीफ़​ (अरबी: , अंग्रेज़ी: Banu Thaqif) पैग़म्बर मुहम्मद के काल में एक अरबी क़बीला था। यह ताइफ़ शहर का मुख्य क़बीला था और इसके वंशज अब सउदी अरब, सीरिया, लेबनान, मिस्र, जॉर्डन, इराक़ और तुनीसिया जैसे कई देशों में बसे हुए हैं। अक्सर इनके नाम में 'सक़ाफ़ी' नाम जुड़ा होता है। इस्लाम के आने से पहले यह अल-लात नामक अरबी देवी के उपासक हुआ करते थे।The encyclopaedia of Middle Eastern mythology and religion, Jan Knappert, Element, 1993, ISBN 978-1-85230-427-0, ... She was especially venerated by the Thaqif clan in Taif, east of Mecca, in the form of a large stone, a square rock, kept in a wooden structure ... Allat was known to Herodotus as Alilat, and she was called the Mother of the Gods ...

 उच्चारण 
अरबी लिपि का  अक्षर भारतीय उपमहाद्वीप और ईरान में 'स' उच्चारित किया जाता है जबकि अरबी प्रायद्वीप में इसका आम उच्चारण बिंदु-वाला 'थ़' है। इसलिए 'सक़ीफ़' और 'थ़क़ीफ़​' दोनों ठीक हैं। ध्यान दें कि बिंदु-वाले 'क़' का उच्चारण भी 'क' से मिलता-जुलता लेकिन ज़रा अलग है।

 इन्हें भी देखें 
 ताइफ़
 अल-लात
 अदनानी क़बीला
 अरब लोग

 सन्दर्भ 

श्रेणी:अरब क़बीले
श्रेणी:अदनानी लोग
श्रेणी:अरब इतिहास
श्रेणी:इस्लाम का इतिहास
रोहड़ी

रोहड़ी (सिन्धी: , उर्दू: , अंग्रेज़ी: Rohri), जिसे मध्यकाल में 'अरोर' और 'अलोर' कहा जाता था, पाकिस्तान के सिंध प्रान्त के सक्खर ज़िले में सिन्धु नदी के पूर्वी किनारे पर स्थित एक शहर है।

 इतिहास 
अरोर सिंध की प्राचीन राजधानी था और इसपर अरोर राजवंश का राज था। 711 ईसवी में मुहम्मद बिन क़ासिम की उमय्यद अरब फ़ौज ने इसपर क़ब्ज़ा कर लिया। 962 ईसवी में एक बड़े भूकंप ने सिन्धु नदी का रुख़ बदल दिया।A handbook for travellers in India, Ceylon and Burma, John Murray, pp. 225, J. Murray, 1894, ... This was the capital of the Hindu Rajahs of Sind, and was taken from them by the Mohammedans, under Muhammad Kasim, about 711 AD. At that time the Indus washed the city of Alor, but was diverted from it by an earthquake about 962 AD ...

 इन्हें भी देखें 
 सिंध
 सक्खर ज़िला

 सन्दर्भ 

श्रेणी:सिंध
श्रेणी:पाकिस्तान के शहर
जिब्राल्टर मेथोडिस्ट चर्च

जिब्राल्टर मेथोडिस्ट चर्च () ब्रिटिश प्रवासी शासित प्रदेश जिब्राल्टर में स्थित ईसाई धर्म के मेथोडिज़्म सम्प्रदाय का गिरजाघर है। चर्च 297 मेन स्ट्रीट में जिब्राल्टर के राज्यपाल के आधिकारिक निवास स्थान द कॉन्वेंट के समीप स्थित है। यह ग्रेट ब्रिटेन के मेथोडिस्ट चर्च के दक्षिण पूर्व जिले का हिस्सा है। जिब्राल्टर की जनता अधिकांश रूप से रोमन कैथोलिक सम्प्रदाय की अनुयायी है परन्तु मेथोडिज़्म यहाँ 1769 से सक्रिय है। 1769 में गैरीसन पर तैनात सैनिक हेनरी एन्स ने अपने घर में मेथोडिस्ट बैठकें बुलानी शुरू करी थी और तब से यह जिब्राल्टर के इतिहास का हिस्सा बन चुका है। गिरजाघर अपना एक क़हवाख़ाना द कारपेंटरस आर्म्स के नाम से चलाता है।

 इतिहास 
मेथोडिज़्म की जिब्राल्टर में 1769 से सैनको के एक समूह के साथ शुरुआत हुई, इनमें सबसे प्रमुख सार्जेंट हेनरी एन्स जो स्वयं एक धर्मोपदेशक थे। एन्स जिब्राल्टर में अपने ग्रेट सीज टनल्स पर किए कार्यो के लिए विख्यात थे। एन्स अपने घर पर चर्च की बैठकों का आयोजन करते थे। सबसे पहला मेथोडिस्ट गिरजाघर 1809 में प्रिंस एडवर्ड्स सड़क पर स्थापित हुआ था। इसमें बाद में एक विद्यालय व चर्च के पादरी का घर भी जोड़े गए। मेथोडिज़्म के विस्तार के साथ स्पेन के दक्षिणी भाग में गिरजाघर और विद्यालयों की स्थापना की गई। 

चर्च अपने वर्तमान स्थान पर 1956 में आया जब पुराने गिरजाघर की इमारत व पादरी के घर को बेच दिया गया। नई इमारत का निर्माण हुआ और यह केवल मेथोडिस्ट मत के अनुयायियों का नहीं अपितु जिब्राल्टर व इसके आसपास रहने वाले अन्य कई सम्प्रदायों के ईसाईयों के लिए आध्यात्मिक का स्थान बन गया। 

वर्ष 1997 में जिब्राल्टर का गिरजाघर यूनाईटेड किंगडम के लंदन दक्षिण पश्चिम जिले के मेथोडिस्ट चर्च का हिस्सा बन गया। इस कदम के साथ ही चर्च की गतिविधियाँ जिब्राल्टर व इसके आसपास के समाज के सभी पक्षों के लिए केंद्रित हो गया। चर्च अब जिब्राल्टर में मेथोडिस्ट चर्च की जगह जिब्राल्टर के मेथोडिस्ट चर्च के नाम से जाना जाता है। 

 सर्विसिस 
कम्यूनियन महीने के दूसरे रविवार की सुबह, महीने के चौथे रविवार की शाम और अन्य विशेष अवसरों पर आयोजित किया जाता है। गिरजाघर क्रिसमस, ईस्टर और ईसाई कैलंडर के विशिष्ट दिवसों पर विशेष सर्विस का आयोजन करता है। चर्च शादी और बपतिस्मा भी आयोजित करता है।

 द कारपेंटरस आर्म्स 
द कारपेंटरस आर्म्स गिरजाघर चलाया जाने वाला क़हवाख़ाना है जो गिरजाघर की इमारत का ही हिस्सा है। मेनू में चाय, स्नैक्स, स्कोन, आदि मिलते हैं। कारपेंटरस आर्म्स मुख्यतः स्वयंसेवकों द्वारा संचालित किया जाता है तथा यहाँ से एकत्रित हुई राशि चर्च की जिब्राल्टर में अपनी मिनिस्ट्री के लिए इस्तेमाल की जाती है। 

 सन्दर्भ 

 बाहरी कड़ियाँ 
 

श्रेणी:जिब्राल्टर के गिरजाघर
श्रेणी:जिब्राल्टर में ईसाई धर्म
श्रेणी:जिब्राल्टर की इमारतें और संरचनाएँ
वियना अन्तर्राष्ट्रीय विमानक्षेत्र

वियना अन्तर्राष्ट्रीय विमानक्षेत्र   (), श्वेचैट में राजधानी वियना से  दक्षिण पूर्व में स्थित विमानक्षेत्र है। यह ऑस्ट्रिया का सबसे बड़ा एवं व्यस्ततम विमानक्षेत्र है। इस विमानक्षेत्र को प्रायः श्चेचैट नाम से जाना जाता है, जिस क्षेत्र में यह स्थित है। यह विमानक्षेत्र बोइंग 747, एयरबस A340 एवं एयरबस A380 जैसे बड़े विमानक्षेत्रों के अवतरण की क्षमता है। यहां ऑस्ट्रियन एयरलाइंस एवं इसकी सहभागी कंपनियों का हब भी है।

वर्ष २०११ में विमानक्षेत्र ने कुल 21,106,292 यात्री एवं 246,157 विमान यातायात वहन किये जो पिछले वर्ष २०१० की अपेक्षा क्रमशः 7.2% एवं 0.0% वृद्धि है।

 सन्दर्भ 

 बाहरी कड़ियाँ 

 वियना अन्तर्राष्ट्रीय विमानक्षेत्र , आधिकारिक जालस्थल
 
 

श्रेणी:ऑस्ट्रिया के विमानक्षेत्र
श्रेणी:वियना
मानस अन्तर्राष्ट्रीय विमानक्षेत्र

मानस अन्तर्राष्ट्रीय विमानक्षेत्र  ()  किर्घिस्तान की राजधानी बिश्केक से  उत्तर-उत्तर पश्चिम दिशा में स्थित है। 

यह विमानक्षेत्र २४ घंटे प्रचालन के लिये उपलब्ध रहता है एवं यहां का उपस्कर अवतरण प्रणाली उपकरण ICAO की CAT II मानक का है, जो विमान को ३५० मीटर दॄश्यता एवं ३० मी. सीलिंग उपलब्ध कराता है। यहीं मानस एयर बेस भि स्थापित है।

२००७ में यहां 625,500 यात्रियों का आवागमन हुआजो पिछले वर्ष से 21% अधिक था।

 सन्दर्भ 

 बाहरी कड़ियाँ 

 मानस अन्तर्राष्ट्रीय विमानक्षेत्र  (आधिकारिक जालस्थल)
 मानस अन्तर्राष्ट्रीय विमानक्षेत्र  (globalsecurity.org)
 
 
 
 

श्रेणी:किर्घिस्थान के विमानक्षेत्र
श्रेणी:बिश्केक
गूसबम्प्स (टीवी श्रृंखला)

गूसबम्प्स (अंग्रेज़ी: Goosebumps), आर.एल. स्टाईन द्वारा रचित 'गूसबम्प्स' पुस्तकों पर आधारित, बच्चों के लिए एक डरावनी टेलीविजन सीरीज़ है | यह शो पहले कनाडा में टीवी पर दिखाया गया था और भारत में जेटिक्स चैनल पर २००६ से २००९ तक ब्रॉडकास्ट किया गया। यह हिंदी में भी डब किया गया हैhttp://www.youtube.com/watch?v=Mg-_HiQAxEg। जेटिक्स चैनल के बंद होने के बाद, यह अब डिज़्नी एक्स डी चैनल पर दिखाया जाता है।

२०१० में, फिर से इस शो की रन वर्तमान में अभी भी कर रहे हैं भारत में डिज्नी XD पर प्रसारण।

 हिंदी डबिंग क्रेडिट 
एयर की तारीख: १६ मई, २००६-२००९
डबिंग स्टूडियो: मुख्य फ़्रेम सॉफ्टवेयर कम्युनिकेशंस के साथ साथ ट्रेजर टावर इंटरनेशनल  (६२ एपिसोड)
चैनल: जेटिक्स (डिज्नी चैनल)
डायरेक्टर: ????
अनुवादक: ????
डब अन्य भाषाओं: तमिल/तेलुगू

 एपिसोड 
 गूसबम्प्स एपिसोड की सूची

 सन्दर्भ 

 इन्हें भी देखें 
 गूसबम्प्स - किताबें है कि टीवी शो बंद आधारित थी।

 बाहरी कड़ियाँ 
 

श्रेणी:गूसबम्प्स

de:Gänsehaut (Kinderbuchreihe)#Fernsehserie
लंदन हीथ्रो विमानक्षेत्र

लंदन हीथ्रो हवाईअड्डा  या हीथ्रो  इंग्लैंड की राजधानी लंदन को सेवा देने वाला प्रधान विमानक्षेत्र है। यह पश्चिम लंदन के हिलिंग्डन में स्थापित है और यात्री यातायात संख्या के आंकड़ों के अनुसार यूनाइटेड किंगडम का व्यस्ततम विमानक्षेत्र एवं विश्व का तृतीय व्यस्ततम विमानक्षेत्र (२०१२ के अनुसार) है जहां विश्व के किसी भी अन्य हवाइअड्डे की तुलना में सर्वाधिक अन्तर्राष्ट्रीय यात्री आवागमन संपन्न होता है। यात्री यातायात के अनुसार ही यह यूरोपीय संघ में व्यस्ततम हवाईअड्डे तथा विमान यातायात आंकड़ों के अनुसार यूरोप का तृतीय व्यस्ततम विमानक्षेत्र है जहां से अधिक संख्या वाले विमानक्षेत्रों में पैरिस चार्ल्स डि गॉल एवं फ़्रैक्फ़र्ट विमानक्षेत्र ही आते हैं। हीथ्रो लंदन का प्रमुख विमानक्षेत्र है। इससे पूर्व यहां आर.ए.एफ़. नॉर्थोल्ट तथा उससे पूर्व क्रॉयडन विमानक्षेत्र थे। इनके अलावा गैटविक, साउथएण्ड, स्टैण्डस्टेड, ल्यूटन एवं लंडन सिटी एयरपोर्ट भी रहे हैं। इन सबके साथ लंदन यात्री संख्या के अनुसार विश्व का व्यस्ततम सिटी एयरपोर्ट सिस्टम रहा है जहां के ६ विमानक्षेत्रों से मिलाकर 133,666,888 यात्री आवागमन होते रहे हैं। इससे अधिक संख्या मात्र न्यू यार्क की ही रही है। हीथ्रो विमानक्षेत्र में 76,600 कर्मचारी सीधे कार्यरत हैं तथा 116,000 कर्मचारी किसी अन्य संबंधित कार्यालाय के अधीन यहां कार्यरत हैं। इनके अलावा बड़ी संख्या में ग्लोबल कंपनियों के कार्यालय हीथ्रो के निकटस्थ स्थापित हैं। इन सबके कारण लंदन एक आधुनिक एयरोट्रोपॉलिस बन गया है जो लंदन की GVA संख्या में अनुमानित 2.7% भाग योगदान करता है। 

यह हवाइअड्डा बीएए लिमिटेड के स्वामित्व में उसी के द्वारा संचालित है। यही कंपनी यूनाइटेड किंगडम के अन्य ५ विमानक्षेत्रों की स्वामी एवं संचालनकर्ता भी है। बीएए एक अन्तर्राष्ट्रीय कन्सॉर्टियम एफ़.जी.पी टॉपको लि. के अधीन है। टॉपको स्वयं फ़ेरोवियल,  कैसे दे डिपो प्लेसमेण्ट ड्यु क्युबेक एवं जी.आई.सी स्पेशल इन्वेस्टमेंट्स के संयुक्त समूह से बना है। हीथ्रो ब्रिटिश एयरवेज़ का प्राथमिक हब है एवं वर्जिन एटलांटिक एयरवेज़ का प्राथमिक प्रचालन बेस भी है।

 सन्दर्भ 

 बाहरी कड़ियाँ 

 
 हीथ्रो विमानक्षेत्र परामर्श समिति
 
 हीथ्रो की इमारत एक वीडियो
 हीथ्रो पर प्रदूषण आंकड़ों पर एक दृष्टि
 लंदन हीथ्रो विमानक्षेत्र रेज़िडेंट क्रू

श्रेणी: लंदन
मनोड़ा

thumb|230px|मनोड़ा का एक दृश्य जिसमें श्री वरुण देव मंदिर भी नज़र आ रहा है
thumb|230px|कराची में मनोड़ा का स्थान
मनोड़ा या मनोड़ो (उर्दू: , अंग्रेज़ी: Manora) पाकिस्तान के सिंध प्रान्त की राजधानी कराची के बंदरगाह के ज़रा दक्षिण में स्थित एक छोटा-सा प्रायद्वीप है। इस क्षेत्रफल केवल 2.5 वर्ग किमी है और यह मुख्यभूमि से सैंडस्पिट (Sandspit)​ नामक एक 12 किमी लम्बी सड़क से जुड़ा हुआ है।

 विवरण 
मनोड़ा और उसके आसपास के छोटे द्वीप दक्षिण के अरब सागर और कराची बंदरगाह के बीच हैं और समुद्र की बड़ी लहरों को उस बंदरगाह तक पहुँचने से रोककर बचाव करते हैं। मनोड़ा प्रायद्वीप पर 'सलेहाबाद' नामक एक मछुआरों का गाँव है। मनोड़ा के पूर्व में कियामारी (Kiamari) और क्लिफ़्टन (Clifton) के तटवर्ती इलाके हैं। प्रायद्वीप के दक्षिणी छोर पर लम्बे 'बीच' (समुद्र के रेतीले किनारे) हैं जिनपर पर्यटक सैर करने और पिकनिक मनाने आते हैं। पाकिस्तानी नौसेना ने भी इस प्रायद्वीप के कुछ भाग में पिछले 50 वर्षों से अपना अड्डा बनाया हुआ है।

 हिन्दू मंदिर 
मनोड़ा पर वरुण को समर्पित 'श्री वरुण देव मंदिर' स्थित है।Pakistan & the Karakoam Highway , Sarina Singh, Lindsay Brown, Paul Clammer, Rodney Cocks, John Mock, pp. 167, Lonely Planet, 2008, ISBN 978-1-74104-542-0, ... Manora Island This island sits a short ferry ride (Rs 40) from Keamari Harbour, the entrance to Karachi's busy port. The island ... The island has a small beach overlooked by the remains of a 19th-century Hindu temple ...

 इन्हें भी देखें 
 कराची

 सन्दर्भ 

श्रेणी:कराची
श्रेणी:सिंध
मूरिश दीवार

मूरिश दीवार (), जिसे फिलिप द्वितीय दीवार () के नाम से भी जाना जाता है तथा भूतकाल में म्यूरॅला डे सान रेमोनडो (हिन्दी: सेंट रेमंड की दीवार) के नाम से संदर्भित किया जाता था, ब्रिटिश प्रवासी शासित प्रदेश जिब्राल्टर में स्थित एक रक्षात्मक पर्दा दीवार है। इस दीवार का निर्माण 16वी शताब्दी में हुआ था तथा यह जिब्राल्टर की दक्षिणी किलेबंदी का हिस्सा है। इसका निर्माण कार्य वर्ष 1575 में पूर्ण हुआ था। दीवार खड़ी चट्टान के ऊपर से चार्ल्स पंचम दीवार के निचले अनुभाग के ऊपर से होती हुई जिब्राल्टर की चट्टान की ढलान पर आगे बढ़ती हुई उसके शिखर तक जाती है। यह चार्ल्स पंचम दीवार के उपरी अनुभाग के पूर्व में है तथा अब अपर रॉक नेचर रिजर्व का हिस्सा है।

 चार्ल्स पंचम दीवार 
सितम्बर 1540 में उस्मानी साम्राज्य की सेना ने हेरादीन बार्बारोसा के नेतृत्व में जिब्राल्टर पर आक्रमण कर दिया था। इस हमले में बार्बारोसा ने सत्तर प्रतिशत से ज्यादा जनसंख्या को सम्राज्य का गुलाम बना लिया था। चार्ल्स पंचम दीवार, जिसका मूल नाम म्यूरॅला डे सान बेनिटो (हिन्दी: सेंट बेनेडिक्ट की दीवार) था, को 1540 में दक्षिण की तरफ़ से होने वाले भविष्य के हमलो से जिब्राल्टर की चट्टान को बचाने के लिए बनाया गया था। 1552 में इसका निर्माण कार्य आरंभ हुआ। इतालवी सैन्य अभियंता जियोवानी बतिस्ता कालवी ने दीवार में सुधार किए। कालवी ने लगभग  की लम्बाई वाली दीवार को इस तरह डिजाइन किया कि यह पूर्व-पश्चिम से सीधी रेखा में समुंद्री तट के पास से गुजरती हुई खड़ी चट्टान तक जाती है। एक धऋ दीवार चट्टान के शिखर से शुरू होती हुई उत्तर-दक्षिण दिशा की तरफ़ जाती है तथा वक्र रूप लेती हुई द रॉक की चोटी पर खत्म होती है।

 मूरिश दीवार का निर्माण 
फ़िलिप द्वितीय के पास 1558 में चार्ल्स पंचम के पश्चात स्पेन का सम्राज्य आया। महाराजा फ़िलिप ने जेनोआ के अभियंता जियोवान जियाकोमो पेलेरी फ्रेटिनो को जिब्राल्टर की किलेबंदी के सुधार का काम ज़ारी रखने के लिए नियुक्त किया। अल फ्रेटिनो ने निर्णय लिया कि धऋ दीवार को परित्यक्त कर दिया जाए और कालवी की वक्र रूप वाली दीवार जिसका काम पूरा हो चुका था उसे ध्वस्त कर देना चाहिए। इसके बजाए उन्होंने सोचा कि उपरी दीवार को बना कर निचली दीवार में मिला कर चट्टान के ऊपर से द रॉक के शिखर तक ले जाना चाहिए। अल फ्रेटिनो की उपरी दीवार का काम 1575 में पूरा हो गया जो कालवी की वक्र दीवार के उत्तर में थी। यह जिब्राल्टर की चट्टान की ढलान पर होती हुई सिग्नल स्टेशन तक जाती है।

 सन्दर्भ 

 ग्रन्थसूची 

 
 
 
 
 
 
 

श्रेणी:जिब्राल्टर की दीवारें
श्रेणी:जिब्राल्टर का इतिहास
देबल

देबल (अरबी: , अंग्रेज़ी: Debal) एक प्राचीन भारतीय बंदरगाह थी जो आधुनिक पाकिस्तान के सिंध प्रान्त की राजधानी कराची के पास स्थित थी। यह मनोड़ा प्रायद्वीप के पास थी। इसका नाम पास के एक महान मंदिर पर 'देवल' पड़ा था जो बिगड़कर 'देबल' बन गया। यह मकरान के तटवर्ती रेगिस्तान के पूर्वी छोर पर था।The history of India, as told by its own historians, Sir Henry Miers Elliot and John Dowson, pp. 376, Trubner, 1867, ... I entertain very little doubt that Karachi itself represents the site of Debal. The very name Debal, or rather Dewal, 'the temple,' was doubtless acquired from the conspicuous position which that object must have occupied from the sea; where it was calculated to attract the gaze and reverence of the passing mariner, like its fellow shrines of Dwarka and Somnat ...

 इतिहास 
इतिहासकारों के अनुसार देबल में पहली सदी ईसवी से बस्ती बनी हुई थी और धीरे-धीरे यह एक बहुत ही महत्वपूर्ण बंदरगाह बन गया। यहाँ बहुत से सिन्धी नाविकों का ठिकाना था जो दूर-दूर तक समुद्री व्यापार में जुटे थे। देबल में कुछ सिन्धी समुद्री डाकू भी अड्डा बनाए हुए थे, जिनमें बवारिज प्रसिद्ध थे जो अक्सर अरब नौकाओं पर डाके डालते थे। 643 ईसवी में अरबों ने देबल बंदरगाह पर हमला किया लेकिन वे 'देबल के युद्ध' में स्थानीय चच राज्य के राज्यपाल द्वारा हराए गए और उनका सरदार मारा गया।Ancient Indian History And Civilization , S. N. Sen, pp. 347, New Age International, 1999, ISBN 978-81-224-1198-0, ... The first Arab invasion of Sind which was in the form of a naval raid struck against Debal, the chief sea-port of Sind in A.D. 643. But their leader was killed by the governor of Chach in the battle of Debal ... आगे चलकर यहाँ के डाकुओं ने एक बार कुछ अरब नौकाओं पर से अरब महिलाओं को पकड़कर बंदी बना लिया। अरबों के इराक़ में राज्यपाल हज्जाज बिन युसुफ़ ने सिंध के राजा दाहिर सेन से उन्हें छुड़वाने की मांग की तो राजा ने कहा कि डाकू उसकी नहीं सुनते हैं। इसे घटना को बहाना बनाकर अरबों ने सिंध पर हमले किये। मुहम्मद बिन क़ासिम के 711 ईसवी में हमले के बाद देबल और सिंध पर उमय्यद ख़िलाफ़त का क़ब्ज़ा हो गया और फिर इसका प्रशासन पास के मंसूरा और ठठ्ठा शहरों से किया गया। देबल को काफ़ी हद तक ध्वस्त कर दिया गया। मन्दिर नष्ट किए गए और उसके स्थान पर मस्जिदें खड़ी की गई,१७ वर्ष तथा उससे अधिक उम्र के सभी पुरुषों का वध कर दिया गया और उसके बच्चों तथा स्त्रियों को दास बना लिया गया।Ancient India , Ramesh Chandra Majumdar, pp. 264, Motilal Banarsidass Publishers, 1977, ISBN 978-81-208-0436-4, ... the ship in which they were sailing was captured by the pirates of Debal, a seaport of Sindh. Hajjaj thereupon wrote to Dahar, king of Sindh, to set the women free, but Dahar pleaded inability, saying 'I have no control over the pirates who captured them' ...

 इन्हें भी देखें 
 मकरान
 मनोड़ा
 कराची
 मुहम्मद बिन क़ासिम

 बहरी कड़ियाँ 
 फ़्लिकर पर देबल के खंडहरों की तस्वीरें (फ़ोटो)

 सन्दर्भ 

श्रेणी:कराची
श्रेणी:सिंध
श्रेणी:भारत का इतिहास
श्रेणी:उमय्यद ख़िलाफ़त
श्रेणी:सिंध का इतिहास
सम्माँ राजवंश

सम्माँ राजवंश (सिन्धी: , सम्मन जो राज) या सम्मा राजवंश (अंग्रेज़ी: Samma Dynasty) 1335 ईसवी से 1520 ईसवी काल में सिंध तथा बलोचिस्तान व पंजाब के कुछ हिस्सों में राज किया था। उनकी राजधानी ठठ्ठा शहर था। इस वंश की स्थापना जाम उनड़​ (, Jam Unar) ने की थी। उन्होंने सिंध में कुछ महान पुरातन-स्थल छोड़े हैं जिनमें ठठ्ठा का शाही समाधि-क्षेत्र शामिल है। इस राजवंश के बाद सिंध में अरग़ून​ राजवंश का क़ब्ज़ा हो गया।The jewel of Sindh: Samma monuments on Makli Hill, Suhail Zaheer Lari, Yasmeen Lari, Heritage Foundation, 1997, ISBN 978-0-19-577901-1, ... The Samma Cluster is located at the north end of the ridge of the world-famous necropolis, popularly known as the Makli Hill. This Shahr-e-khamoshan (city of the dead), the Makli Qabristan (necropolis), is spread over six ... ऐसा माना जाता है कि वे जादम अहीरों के शाही वंश के वंशज थे।ʻAlī, Anṡārī ʻAlī Sher (1901). A Short Sketch, Historical and Traditional, of the Musalman Races Found in Sind, Baluchistan and Afghanistan, Their Genealogical Sub-divisions and Septs, Together with an Ethnological and Ethnographical Account. Printed at the Commissioner's Press.

 इन्हें भी देखें 
 ठठ्ठा
 सिंध

 सन्दर्भ 

श्रेणी:सिंध का इतिहास
श्रेणी:बलोचिस्तान का इतिहास
श्रेणी:भारत के राजवंश
श्रेणी:पाकिस्तान का इतिहास
भारतीय कृषि सांख्यिकी अनुसंधान संस्थान

अंगूठाकारभारतीय कृषि सांख्यिकी अनुसंधान संस्थान|
अंगूठाकार|indian agriculture '
भारतीय कृषि सांख्यिकी अनुसंधान संस्थान (Indian Agricultural Statistics Research Institute / IASRI) भारतीय कृषि अनुसंधान परिषद के अधीन एक संस्था है। यह कृषि प्रयोगों के लिए नई तकनीकों के विकास एवं कृषि से सम्बन्धित आंकड़ों के विश्लेषण का कार्य करती है। यह नई दिल्ली में भारतीय कृषि अनुसंधान संस्थान के प्रांगण में स्थित है। यह पशुओं एवं पादपों के प्रजनन से सम्बन्धित सांख्यिकीय तकनीकों में विशेषज्ञता रखती है।

 उद्भव एवं विकास 
1930 - 	भारतीय कृषि अनुसंधान परिषद के तहत सांख्यिकीय अनुभाग का सृजन

1940 - 	डॉ॰ पी.वी. सुखात्मे की नियुक्ति के बाद से अनुभाग की गतिविधियों में तेजी आई

1945 - 	कृषि सांख्यिकी के क्षेत्र में अनुसंधान और प्रशिक्षण केन्द्र के रूप में सांख्यिकीय अनुभाग
			का सांख्यिकीय शाखा के रूप में पुनर्गठन
1949 - 	भा.कृ.अ.प. के सांख्यिकीय स्कंध के रूप में पुनःनामकरण

1955 - 	सांख्यिकीय स्कंध अपने वर्तमान परिसर में स्थानान्तरित हुआ

1959 - 	कृषि सांख्यिकी अनुसंधान संस्थान (आई.ए.आर.एस.) के रूप में पुनर्निमित हुआ

1970 - 	भारतीय कृषि अनुसंधान परिषद प्रणाली में इसे निदेशक की अगुआई में पूर्ण संस्थान का
			दर्जा हांसिल हुआ

1985-86 - 	कृषि में कम्प्यूटर अनुप्रयोग में एम.एस-सी. डिग्री का नया पाठ्यक्रम शुरू किया गया

1993-94 - 	कृषि में कम्प्यूटर अनुप्रयोग में दी जाने वाली एम.एससी. डिग्री को एम.एससी. (कम्प्यूटर
			अनुप्रयोग) में परिवर्तित किया गया

1995 - 	भा.कृ.अ.प. के शिक्षा प्रभाग द्वारा कृषि सांख्यिकी एवं कम्प्यूटर अनुपयोग में उच्च अध्ययन
			केन्द्र स्थापित किया गया

1998 - 	संस्थान के चार प्रभागों का नाम बदलकर प्रतिदर्श सर्वेक्षण, परीक्षण अभिकल्पना, जैवमिति
			एवं कम्प्यूटर अनुप्रयोग प्रभाग किया गया

2004 - 	कृषि शिक्षा पर राष्ट्रीय सूचना-तंत्र (निसेजनेट) परियोजना आरम्भ की गयी 

2006 - 	कृषि अनुसंधान में सांख्यिकी एवं सूचना पर अन्तरराष्ट्रीय सम्मेलन का आयोजन

2007 - 	कृषि जैवसूचना प्रयोगशाला (ए.बी.एल.) की स्थापना

 लक्ष्य और कार्य 
 मौलिक, व्यावहारिक और अनुकूल अनुसंधान करना ताकि कृषि अनुसंधान संबंधी समस्याओं को दूर करने में सांख्यिकी तकनीकों को लागू करने के बीच की खई को पाटने के लिए कृषि सांख्यिकी और संबंधित क्षेत्रों में नई विकास किए जा सकें।
	
 राष्ट्रीय कृषि प्रणानी विकसित करने और उसे सुदृढ़ बनाने में सहायता करना।
	
 कृषि सांख्यिकी और कंप्यूटर अनुप्रयोग में स्नातकोत्तर और सेवाकालीन प्रशिक्षण पाठ्यक्रम चलाना।
	
 कृषि वैज्ञानकि, याजनाकारों, नीति निर्माताओं और अन्य को उनकी सांख्यिकी एवं कंप्यूटर संबंधी जरूरतों में सहलाहकारी/परामर्श सेवाएं प्रदान करना।
	
 अनुसंधान और सूचनाओं के प्रसार के लिए कृषि सांख्यिकी संबंधी सूचनाओं के भण्डार के रूप में काम करना।
	
 कृषि सांख्यिकी और कंप्यूटर अनुप्रयोग में शिक्षा एवं प्रशिक्षण के लिए संस्थान को श्रेष्ठ एवं अग्रणि केन्द्र के रूप में विकसित करना।
	
 भारतीय कृषि अनुसंधान परिषद के संस्थानों, राज्य कृषि विश्वविद्यालयों और राज्य कृषि /पशुपालन/पशु चिकित्सा विभागों इत्यादि के साथ संपर्क करना और राष्ट्रीय एवं अंतर्राष्ट्रीय संगठनों के लिए प्रायोजित अनुसंधान कार्य करना।

 बाहरी कड़ियाँ 
 संस्थान का हिन्दी जालघर (कृतिदेव-10 फॉण्ट में)
 Official site (अंग्रेजी में)

श्रेणी:भारतीय कृषि अनुसंधान परिषद
श्रेणी:भारत में अनुसंधान संस्थाएँ
श्रेणी:दिल्ली मे स्थित शोध संस्थान
लैंडपोर्ट

लैंडपोर्ट () ब्रिटिश शासित प्रवासी प्रदेश जिब्राल्टर में स्थित एक दरवाज़ा है। भूतकाल में एक समय यह जिब्राल्टर की किलेबंदी में जमीन द्वारा प्रवेश करने का एकमात्र प्रवेश द्वार था इसलिए इस पर सैनिकों द्वारा अत्याधिक पहरा दिया जाता था। 1704 में जिब्राल्टर पर ब्रिटेन के कब्जे के पश्चात ब्रिटिश सेना द्वारा इस दरवाज़े की सुरक्षा कई स्तर तक बढ़ा दी गई थी जिस के तहत बीस बन्दूको से दरवाज़े की सुरक्षा, नहर का प्रयोग, बारूदी सुरंग आदि शामिल थे।

 इतिहास 
left|150px|thumb|किलेबंदी के अंदर दरवाज़े की तरफ़ जाती सुरंग
वर्ष 1704 में इतिहास में पहली बार ब्रिटेन ने इबेरियाई प्रायद्वीप के एकदम दक्षिण छोर पर स्थित जिब्राल्टर पर से स्पेन का कब्जा हटा कर अपने सम्राज्य के अंतर्गत ले लिया था। क्षेत्र पर अपना शासन बनाए रखने के लिए ब्रिटीश सेना लैंडपोर्ट दरवाज़े को बीस बन्दूको से रक्षित्र करती थी चूँकि सामरिक महत्व वाला यह दरवाज़ा उस समय जिब्राल्टर की किलेबंदी में जमीन द्वारा प्रवेश करने का एकमात्र जरिया था। 

दरवाज़ा इसके पश्चात जलप्लावन द्वारा सुरक्षित किया जाता था। यह जलप्लावन एक 600 फीट लंबी और 180 फुट चौड़ी नहर थी। यह समुन्द्र के पानी से पाँच फुट तक की गहराई तक भरी जाती थी। दरवाज़े और दूसरे छोर के बीच अन्य बाधाएँ भी लगाई गई थी जैसे शेवाल डे फ्राइज़ और धातु के बने घेरे। इन बाधाओं में से एक लैंडपोर्ट डिच भी थी जो एक खाई थी जिसको बनाने के पीछे का उद्देश्य किलेबंदी को उत्तरी दिशा की तरफ़ से सुरक्षा उपलब्ध कराना था। लैंडपोर्ट डिच के सुरक्षा साधनों में नोकदार लकडियों की मोर्चाबन्दी और बारूदी थल सुरंगे शामिल थीं। इन बारूदी सुरंगों में किसी भी हमले के दौरान विस्फोट हो सकता था। इन सुरशा साधनों को पार करने के लिए एक चलसेतु था जिसे रात के समय ऊपर खीच लिया जाता था। तंबाकू तस्कर इस समय घात लगा कर बैठते थे जिससे मौका मिलने पर वे दरवाज़े से दुबक कर बहार निकल सकें और तटस्थ मैदान पार कर के रात-रात में ही स्पेन की सीमा में प्रवेश कर सकें।

 सन्दर्भ 

श्रेणी:जिब्राल्टर के दरवाज़े
श्रेणी:जिब्राल्टर का इतिहास
श्रेणी:जिब्राल्टर में परिवहन
नन्स वैल

नन्स वैल () ब्रिटिश प्रवासी शासित प्रदेश जिब्राल्टर में स्थित एक प्राचीन भूमिगत जलाशय है। यह यूरोपा पॉईंट के नजदीक मौजूद है और ऐसा माना जाता है कि यह मूरिश काल का है। यह उन चुनिन्दा साक्ष्यों में से एक है जो जिब्राल्टर में कृत्रिम जल की आपूर्ति को साबित करते हैं। ऐसी मान्यता है कि इस कुंड का यह नाम शिराइन ऑफ़ आर लेडी ऑफ़ यूरोप में रहने वाली ननो से व्युत्पन्न है। अठारहवी शताब्दी में नन्स वैल मिलिट्री को जल की आपूर्ति करता था। उन्नीसवी शताब्दी के शुरुआत में यह पड़ोस में निर्मित मद्यनिर्माणशाला को जल मुहैया कराता था। वर्ष 1988 में रॉयल इंजीनियर्स ने इसकी वर्तमान मुख्य इमारत का निर्माण किया था जो देखने में कैसल जैसी लगती है। 2010-2011 में नन्स वैल विवाद का केंद्र बन गया था जब इस स्थल के नवीनीकरण का कार्य चल रहा था।

 इतिहास 
left|thumb|जॉन ड्रिंकवॉटर बेथ्यून|180px
नन्स वैल इबेरियाई प्रायद्वीप के एकदम दक्षिण छोर पर स्थित ब्रिटिश प्रवासी शासित प्रदेश जिब्राल्टर में स्थित एक प्राचीन भूमिगत जलाशय है। यह यूरोपा पॉईंट में स्थित है जो जिब्राल्टर का दक्षिणी सिरा है और जहाँ यूरोपा सड़क समाप्त होती है। यह कुंड यूरोपा न्यू सड़क पर यूरोपा फ्लैट्स के समीप, केटली वे टनल के दक्षिणी प्रवेशद्वार के आगे तथा इब्राहीम-अल-इब्राहीम मस्जिद के पास उसके दक्षिण में स्थित है। इस संरचना की पूर्व दिशा में जलाशय में प्रवेश करने के लिए सीढ़ियाँ हैं जो भूमिगत तल पर बने दरवाजे तक जाती हैं। जलाशय में दो विशाल भूमिगत मेहराबदार चैम्बर हैं जिनमें जमीनी पानी निकासित किया जाता था। नन्स वैल मूरिश काल के समय में स्थापित हुआ माना जाता है तथा उन चुनिन्दा साक्ष्यों में से एक है जो जिब्राल्टर में कृत्रिम जल की आपूर्ति को साबित करते हैं।

ऐसी मान्यता है कि इस कुंड का नाम शिराइन ऑफ़ आर लेडी ऑफ़ यूरोप का पहले ध्यान रखने वाली नन्स से उद्भव हुआ है। यह तीर्थ यूरोपा पॉईंट में ही स्थित एक अन्य एतिहासिक स्थल है। नन्स वैल यूरोपा पॉईंट लाइटहाउस की सामीप्य में भी आता है। 

वर्ष 1753 में जिब्राल्टर के राज्यपाल हम्फ्री ब्लैंड ने जलाशय के चैम्बर्स की सफ़ाई के आदेश दिए। इसके पश्चात इस जलाशय से मिलिट्री के लिए पानी की आपूर्ति करी जाने लगी। नन्स वैल का वर्णन 
ब्रिटिश अधिकारी और सैन्य इतिहासकार जॉन ड्रिंकवॉटर बेथ्यून के जर्नल के दूसरे संस्करण में किया गया था। इस जर्नल अ हिस्ट्री ऑफ़ द लेटर सीज ऑफ़ जिब्राल्टर में जिब्राल्टर की घेराबंदी के इतिहास का वर्णन है तथा यह 1786 में प्रकाशित हुआ था। जिस कथन में इसका जिक्र हुआ वह है: "टुवर्ड्स यूरोपा अड्वान्स इज़ अ मूरिश बाथ, कॉल्ड बाए द गैरीसनस, द नन्स वैल। इट इज़ सन्क ऐट फीट डीप इन द रॉक, इज़ 72 फीट लॉन्ग, एण्ड 42 फीट ब्रॉड, एण्ड, टू प्रिज़र्व द वॉटर, हॅज़ एन आर्चड रूफ़, स्पोर्टिड बाय पिलर्स"।

 दीर्घा 

 सन्दर्भ 

 बाहरी कड़ियाँ 
 नन्स वैल गूगल मैप पर
 यूरोपा पॉईंट के समीप के मृत पौधों के चित्र

श्रेणी:जिब्राल्टर की इमारतें और संरचनाएँ
श्रेणी:जिब्राल्टर का इतिहास
शाह जलाल अन्तर्राष्ट्रीय विमानक्षेत्र

हज़रत शाहजलाल अन्तर्राष्ट्रीय विमानक्षेत्र  ( Hôjrot Shahjalal Antorjatik Bimanbôndor ) , पूर्व नाम ज़िया अन्तर्राष्ट्रीय विमानक्षेत्र  एवं ढाका अन्तर्राष्ट्रीय विमानक्षेत्र , बांग्लादेश का सबसे बड़ा विमानक्षेत्र है। यह ढाका शहर में स्थित है और यहां १९८० से प्रचालन आरंभ हुआ और पुराने तेजगाँव एयरपोर्ट के बाद यहां से देश के सभि अन्तर्राष्ट्रीय प्रचालन आरंभ हो गये। यह सभी बांग्लादेशी वायुसेवाओं का गृह-बेस एवं हब है, जिनमें बिमान बांग्लादेश एयरलाइंस, जीएमजी एयरलाइंस, रीजेंट एयरवेज़ एवं यूनाइटेड एयरवेज़ आते हैं।

यह विमानक्षेत्र  में बना है और देश के लगभग 66% अन्तर्राष्ट्रीय एवं अन्तर्देशीय आगमन एवं प्रस्थान यहां से ही संपन्न होते हैं। इसके बाद देश का दूसरा बड़ा विमानक्षेत्र है शाह अमानत अन्तर्राष्ट्रीय विमानक्षेत्र जो चिट्टागौंग में स्थ्ति है यात्री संख्या का 21% भाग वहन करता है। ढाका विमानक्षेत्र से वार्षिक लगभग ४० लाख अन्तर्राष्ट्रीय एवं २० लाख अन्तर्देशीय यात्री तथा १,५०,००० टन माल यातायात संपन्न होता है। इस विमानक्षेत्र की यात्री क्षमता ८० लाख यात्री वार्षिक है, और सी.ए.ए.बी (CAAB) द्वारा यहां के लिये २०२६ तक के लिये पर्याप्तअनुमानित की गई है। वर्तमान में यहां से २६ वायुसेवाएं विश्व के १९ देशों के ३४ शहरों को अन्तर्राष्ट्रीय एवं अन्तर्देशीय गंतव्यों को जोड़ती हैं। इनके अलावा ७ माल एवं कार्गो वायुसेवाएं भी यहां से संचालित होती हैं। यहां की दैनिक यातायात गतिविधि मात्रा १९० है।Shahjalal airport set for upgrade in two months

यहां की राजकीय वायुसेवा बिमान बांग्लादेश एयरलाइंस यहां से यूरोप एवं एशिया के २० गंतव्यों को उड़ानें उपलब्ध कराती है।

 सन्दर्भ 

 बाहरी कड़ियाँ 

 नागर विमानन प्राधिकरण, बांग्लादेश
 नागर विमानन प्राधिकरण, बांग्लादेश के आधिकारिक जालस्थल पर ढाका विमानक्षेत्र
 हजरत शाहजलाल अन्तर्राष्ट्रीय विमानक्षेत्र 

श्रेणी:ढाका
श्रेणी:बांग्लादेश के विमानक्षेत्र
स्वालबार्ड

स्वालबार्ड (नॉर्वेजियाई: Svalbard) आर्कटिक महासागर में स्थित एक द्वीप समूह है जो नोर्वे का उत्तरतम इलाक़ा भी है। यह यूरोप की मुख्यभूमि से क़रीब 400 मील दूर नोर्वे और उत्तरी ध्रुव के बीच स्थित है। स्पिट्स्बर्गन (Spitsbergen) इस समूह का सबसे बड़ा द्वीप है और नोर्डआउस्ट्लैंडेट​ (Nordaustlandet) और एडगेओया (Edgeøya) इसके दूसरे और तीसरे सबसे बड़े द्वीप हैं।

 विवरण 
सन् १९२० की स्वालबार्ड संधि के तहत इन द्वीपों को कुछ शर्तों के साथ नोर्वे का हिस्सा घोषित कर दिया गया था। सन्धि के अनुसार यहाँ पर नोर्वे सैनिक बल नहीं रख सकता और संधि के अन्य भागीदारियों को (जिनमें ब्रिटेन, जापान, अमेरिका, आदि शामिल हैं) यहाँ पर व्यापारिक काम और कोयले की खाने चलाने की छूट भी दी गई।The Law of the Sea and Polar Maritime Delimitation & Jursidiction , Alex G. Oude Elferink, Donald R. Rothwell, pp. 106, Martinus Nijhoff Publishers, 2001, ISBN 978-90-411-1648-2, ... Before 1920 Svalbard was a terra nullius. At the Versailles Peace Conference in 1920 the Treaty concerning the Archipelago of Spitsbergen was concluded, under which Norway was given sovereignty over Svalbard ... यहाँ पर नोर्वे और रूस खनिज निकालने का काम करते हैं। इसके अलावा यहाँ आर्कटिक क्षेत्र पर वैज्ञानिक अनुसंधान भी किया जाता है। यहाँ के स्वालबार्ड अंतर्राष्ट्रीय बीज कोष में दुनिया भर के वनस्पति व वृक्षों के बीच सुरक्षित हैं ताकि उनके विश्व से खो जाने की स्थिति में उन नस्लों को पुनर्जीवित किया जा सके। द्वीपसमूह का दो-तिहाई इलाक़ा ७ राष्ट्रीय उद्यानों और २३ प्राकृतिक संरक्षित क्षेत्रों में सुरक्षित कर दिया गया है। यहाँ ध्रुवीय भालू, रेनडियर और कुछ समुद्री स्तनधारी मिलते हैं। ६०% क्षेत्रफल पर हिमानियाँ (ग्लेशियर) बिछी हुई हैं।Sustainable Tourism Management , John Swarbrooke, pp. 200, CABI, 1999, ISBN 978-0-85199-314-0, ... About 60% of the land mass is covered by ice ... Polar bears are also found on the sea ice and islands around the Svalbard archipelago ...Martian Geomorphology , M. R. Balme, A. S. Bargery, C. J. Gallagher, pp. 114, Special Publication 356, Geological Society, 2011, ISBN 978-1-86239-330-1, ... About 60% of Svalbard is covered by glaciers and ice caps, and relatively small glaciers and ice caps are situated on many massifs and valleys around Adventdalen ...

 कुछ तस्वीरें 

 इन्हें भी देखें 
 नोर्वे

 सन्दर्भ 

श्रेणी:नॉर्वे
श्रेणी:आर्कटिक महासागर के द्वीप
श्रेणी:आर्कटिक महासागर के द्वीपसमूह
श्रेणी:यूरोप के द्वीप
श्रेणी:आर्कटिक के क्षेत्र
रतलाम सेव

रतलामी सेंव 
thumb|Add caption here

मध्य प्रदेश के एक प्रमुख शहर रतलाम की प्रसिद्धि का एक प्रमुख कारण इस शहर के अलग अलग तरह के नमकीन जैसे समोसा, कचोरी, पोहे और फलाहारी नमकीन है। नमकीन की इन श्रेणियो में सेव का अपना प्रमुख स्थान है। 
मुख्य रूप से बेसन एवं मसालों से निर्मित इस नमकीन खाद्य की बिक्री सम्पूर्ण शहर एवम भारत के अलग अलग प्रदेशो में दूर दूर तक होती हे। सेव के प्रकारों में मुख्य रूप से लोंग, लहसून एवं काली मिर्च से बनी सेव बहुतायात से बिकती हे।

सेव बनाने में मुख्य रूप से मूंगफली के तेल का उपयोग किया जाता हे। 
thumbnail
गुवांगज़ोउ बाइयुन अन्तर्राष्ट्रीय विमानक्षेत्र

:w:

गुवांगज़ोऊ बाइयुन अन्तर्राष्ट्रीय विमानक्षेत्र   चीन के गुआंगडोंग प्रान्त की राजधानी, गुवांगज़ोऊ का विमानक्षेत्र है। यहाम के दोनों विमानक्षेत्र कूट पुराने विमानक्षेत्र के नाम से हैं, एवं IATA कूट गुवांगज़ोऊ's के पूर्व रोमनीकरण कैन्टन पर है। यह विमानक्षेत्र चाइना सदर्न एयरलाइंस का प्रमुख हब है एवं शेनज़ेन एयरलाइंस तथा हाइनान एयरलाइंस का फ़ोकस सिटी है।

वर्ष 2011 में, गुवांगज़ोऊ बाइयुन अन्तर्राष्ट्रीय विमानक्षेत्र यात्री ट्रैफ़िक के अनुसार चआइना का द्वितीय व्यस्ततम एवं विश्व का १९वाँ व्यस्ततम विमानक्षेत्र रहा जिसने 45,040,340 यात्री वहन किये। कार्गो ट्रैफ़िक के आंकड़ों के अनुसार यह तृतीय व्यस्ततम चीनी विमानक्षेत्र एवं विश्व का २१वाँ व्यस्ततम विमानक्षेत्र रहा। गुवांगज़ोऊ विमानक्षेत्र चीन में ट्रैफ़िक के अनुसार द्वितीय व्यस्ततम विमानक्षेत्र रहा।

 सन्दर्भ 

 बाहरी कड़ियाँ 

 गुवांगज़ोऊ बाइयुन अन्तर्राष्ट्रीय विमानक्षेत्र आधिकारिक जालस्थल 
 

श्रेणी:गुवांगज़ोऊ बाइयुन अन्तर्राष्ट्रीय विमानक्षेत्र
श्रेणी:गुवांगज़ोऊ
श्रेणी:चीन के विमानक्षेत्र